CELEX: 62019CA0463
Language: fi
Date: 2020-11-18 00:00:00
Title: Asia C-463/19: Unionin tuomioistuimen tuomio (ensimmäinen jaosto) 18.11.2020 (ennakkoratkaisupyyntö, jonka on esittänyt conseil de prud'hommes de Metz – Ranska) – Syndicat CFTC du personnel de la Caisse primaire d’assurance maladie de la Moselle v. Caisse primaire d’assurance maladie de Moselle (Ennakkoratkaisupyyntö – Sosiaalipolitiikka – Direktiivi 2006/54/EY – Miesten ja naisten yhtäläiset mahdollisuudet ja yhdenvertainen kohtelu työhön ja ammattiin liittyvissä asioissa – 14 ja 28 artikla – Valtakunnallinen työehtosopimus, jossa annetaan naispuolisille työntekijöille, jotka hoitavat itse lapsensa, oikeus lakisääteisen äitiysloman jälkeiseen vapaaseen – Miespuolisille työntekijöille ei anneta oikeutta tähän vapaaseen – Naispuolisten työntekijöiden suojelu sekä raskauden vaikutusten että äitiyden osalta – Soveltamisedellytykset)

25.1.2021   
            
            
               FI
            
            
               Euroopan unionin virallinen lehti
            
            
               C 28/8
            
         
      Unionin tuomioistuimen tuomio (ensimmäinen jaosto) 18.11.2020 (ennakkoratkaisupyyntö, jonka on esittänyt conseil de prud'hommes de Metz – Ranska) – Syndicat CFTC du personnel de la Caisse primaire d’assurance maladie de la Moselle v. Caisse primaire d’assurance maladie de Moselle
      (Asia C-463/19) (1)
      
      (Ennakkoratkaisupyyntö - Sosiaalipolitiikka - Direktiivi 2006/54/EY - Miesten ja naisten yhtäläiset mahdollisuudet ja yhdenvertainen kohtelu työhön ja ammattiin liittyvissä asioissa - 14 ja 28 artikla - Valtakunnallinen työehtosopimus, jossa annetaan naispuolisille työntekijöille, jotka hoitavat itse lapsensa, oikeus lakisääteisen äitiysloman jälkeiseen vapaaseen - Miespuolisille työntekijöille ei anneta oikeutta tähän vapaaseen - Naispuolisten työntekijöiden suojelu sekä raskauden vaikutusten että äitiyden osalta - Soveltamisedellytykset)
      (2021/C 28/10)
      Oikeudenkäyntikieli: ranska
      
         Ennakkoratkaisua pyytänyt tuomioistuin
      
      Conseil de prud'hommes de Metz
      
         Pääasian asianosaiset
      
      
         Kantaja: Syndicat CFTC du personnel de la Caisse primaire d’assurance maladie de la Moselle
      
         Vastaaja: Caisse primaire d’assurance maladie de Moselle
      
         Muu osapuoli: Mission nationale de contrôle et d’audit des organismes de sécurité sociale
      
         Tuomiolauselma
      
      Miesten ja naisten yhtäläisten mahdollisuuksien ja yhdenvertaisen kohtelun periaatteen täytäntöönpanosta työhön ja ammattiin liittyvissä asioissa 5.7.2006 annetun Euroopan parlamentin ja neuvoston direktiivin 2006/54/EY 14 ja 28 artiklaa, luettuina toimenpiteistä raskaana olevien ja äskettäin synnyttäneiden tai imettävien työntekijöiden turvallisuuden ja terveyden parantamisen kannustamiseksi työssä 19.10.1992 annetun neuvoston direktiivin 92/85/ETY (kymmenes direktiivin 89/391/ETY 16 artiklan 1 kohdassa tarkoitettu erityisdirektiivi) valossa, on tulkittava siten, että ne eivät ole esteenä valtakunnallisen työehtosopimuksen määräykselle, jossa varataan vain naispuolisille työntekijöille, jotka hoitavat itse lapsensa, oikeus vapaaseen lakisääteisen äitiysloman päätyttyä, sillä edellytyksellä, että mainitulla lisävapaalla pyritään naispuolisten työntekijöiden suojeluun sekä raskauden vaikutusten että äitiyden osalta, mikä ennakkoratkaisua pyytävän tuomioistuimen on tarkistettava ottaen huomioon muun muassa mainitun vapaan myöntämisedellytykset, sen käyttämistavat ja kesto sekä siihen liittyvä oikeudellinen suoja.
      
         (1)  EUVL C 280, 19.8.2019.